UZNESENIA
z mimoriadneho zasadnutia Obecného zastupiteľstva v Lutile zo dňa 05.04.2016

Uznesenie č. 13/2016

Obecné zastupiteľstvo v Lutile
schvaľuje 
1.	Otvorenie zasadania
2.	Určenie zapisovateľa zápisnice a overovateľov zápisnice
3.	Schválenie programu
4.	Voľba návrhovej komisie
5.	Výstavba oplôtku v lese – lokalita Dúbrava, kat. úz. Lutila
6.	Zmena hraníc chráneného ložiskového územia zasahujúceho do intravilánu obce Lutila
7.	Rozširovanie ťažby bentonitu v katastrálnom území Lutila
8.	Návrh na určenie názvu novovzniknutého námestia v Lutile
9.	Úprava rozpočtu – 1. rozpočtové opatrenie – Rekonštrukcia a údržba Kultúrneho domu
10.	Záver
Z 9 poslancov	Prítomných 9	Za 9	Proti 0	Zdržal sa 0	

Uznesenie č. 14/2016
Obecné zastupiteľstvo

Schvaľuje
Ing. Petra Imriša za predsedu návrhovej komisie
Ing. Jozef Murgaš za člena návrhovej komisie
Peter Knopp za člena návrhovej komisie
Z 9 poslancov	Prítomných 9	Za 9	Proti 0	Zdržal sa 0	

Uznesenie č. 15/2016
Obecné zastupiteľstvo
1.	má zato, že požiadavka spoločnosti M&J BUSINESS, s.r.o. vo veci ohlásenia drobnej stavby, zo dňa 22.1.2016, podľa § 57 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, nie je opodstatnená, nakoľko pripravovaná stavebná aktivita nespĺňa kritéria § 55, 56 a 57 citovaného zákona. Z uvedeného dôvodu OZ žiada Obecný úrad Lutila o vyžiadanie záväzného stanoviska Okresnej Prokuratúra a Krajského stavebného úradu, či sa jedná o drobnú stavbu v zmysle stavebného zákona.
Z 9 poslancov	Prítomných 9	Za 9	Proti 0	Zdržal sa 0	

2.	Má zato, že plánované oplotenie lesa by mohlo mať negatívne vplyvy napr. na prírodu, migráciu zveriny, prístup obyvateľov do lesa a iné, preto OZ požaduje, aby sa k tejto žiadosti vyjadrili všetky príslušné orgány včetne obyvateľov obce Lutila. Je potrebné preskúmať, či záujmy ochrany prírody a krajiny sú v konkrétnej veci skutočne dotknuté, a to aj vzhľadom na budúcnosť a pokiaľ áno, potom v akom rozsahu a s akými následkami. O tom má právomoc rozhodnúť orgán ochrany prírody a krajiny vo forme vyjadrenia alebo iného stanoviska. Stavebný úrad (Obec Lutila) nesmie nechať nepovšimnuté záujmy ochrany prírody a krajiny (§ 103 ods. 6 zák. č. 543/2002 Z.z.).
Z 9 poslancov	Prítomných 9	Za 9	Proti 0	Zdržal sa 0	

3.	Žiada
Starostu obce
aby vždy bezodkladne informoval OZ vo veciach významnej stavebnej činnosti v kat. úz. Lutila (ide najmä o žiadosti, povolenia, rozhodnutia a iné).
Z 9 poslancov	Prítomných 9	Za 5	Proti 3	Zdržal sa 1	

Uznesenie č. 16/2016
Obecné zastupiteľstvo

Žiada 
1.	v zmysle § 17 zákona č. 44/1988 Zb. o ochrane a využití nerastného bohatstva (Banský zákon) v znení neskorších predpisov, zmenu Chráneného ložiskového územia (CHLÚ) Žiarska kotlina (evidenčné číslo 244/b)  zasahujúceho do intravilánu obce Lutila tak, aby nové hranice CHLÚ už nezasahovali do zastavanej časti obce Lutila a ani nebránili ďalšiemu rozvoju obce.
Z 9 poslancov	Prítomných 9	Za 9	Proti 0	Zdržal sa 0	

2.	Starostu obce
aby v zmysle Banského zákona začal v tejto veci konať a priebežne informoval obecné zastupiteľstvo.
Z 9 poslancov	Prítomných 9	Za 9	Proti 0	Zdržal sa 0	

Uznesenie č. 17/2016
Obecné zastupiteľstvo

A.	Berie na vedomie
Návrh poslanca Ing. Jána Meliška aby novovzniknuté námestie v Lutile bolo pomenované „Námestie sv. Ladislava“
B.	Schvaľuje
1.	Názov „Námestie sv. Ladislava“ novovzniknutému námestiu v Lutile 
2.	Rozlohu námestia podľa označenia na priloženom snímku s katastra na CKN parcelách – 834/3, 875/11, 171/4, 875/9, 171/5, 875/10, 173/1, 172, 824/2, 1/2, 1/1
C.	Ukladá
Obecnému úradu v Lutile
Spracovať VZN Obce Lutila o názvoch ulíc a verejných priestranstiev
Termín: ihneď							Zodpovedná: Eva Hromádková
Z 9 poslancov	Prítomných 9	Za89	Proti 0	Zdržal sa 1	

Uznesenie č. 18/2016
Obecné zastupiteľstvo

Schvaľuje
Vyčlenenie finančných prostriedkov vo výške 7 000,00 EUR na rekonštrukciu a údržbu kultúrneho domu z rezervy obecného rozpočtu.
Z 9 poslancov	Prítomných 9	Za 9	Proti 0	Zdržal sa 0	

Za správnosť: Eva Hromádková

								Ján  P r u ž i n a
								  Starosta obce